Lexḍer yuki-d seg yiḍes, yettaɛraḍ ad yemmekti targit iceḥḍen izuran n wallaɣ-is alla kra lexyalat izelgen, anda mi iwala leǧnun ṭṭafaren deg-s, u yecfa mi akken i t-refden ɣer yigenni wa ad as-d-serḥen ɣer lqaɛa, yecfa daɣen mi yeɣli deg uxjiḍ lqayen, anda yeɛreḍ acḥal n tikkal ad yalli maca ur yezmir ara, yeqqim armi d yiwet n tikelt iwala yiwen ufurek n usɣar n uzemmur i as-idiweha walbaɛḍ si berra.